ROZHODNUTIE KOMISIE
z 21. júna 2004,
ktorým sa mení a dopĺňa rozhodnutie Komisie 2001/881/ES, ktoré sa týka zoznamu hraničných inšpekčných staníc odsúhlasených na veterinárne kontroly zvierat a živočíšnych produktov z tretích krajín
(oznámené pod číslom dokumentu K(2004) 2185)
(Text s významom pre EHP)
(2004/517/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do spoločenstva z tretích krajín (1), najmä na jej článok 6 ods. 2,
so zreteľom na smernicu Rady 91/496/EHS z 15. júla 1991, stanovujúcu princípy, ktoré sa týkajú organizácie veterinárnych kontrol zvierat vstupujúcich do spoločenstva z tretích krajín a ktorou sa menia a dopĺňajú smernice 89/662/EHS, 90/425/EHS a 90/675/EHS (2), najmä na jej článok 6 ods. 4,
keďže:
(1)
Je potrebné aktualizovať rozhodnutie Komisie 2001/881/ES zo 7. decembra 2001, ktorým sa vyhotovuje zoznam hraničných inšpekčných staníc odsúhlasených na veterinárne kontroly zvierat a živočíšnych produktov z tretích krajín a ktorým sa aktualizujú podrobné pravidlá týkajúce sa kontrol, ktoré majú vykonávať odborníci Komisie (3) s cieľom zohľadniť najmä vývoj v určitých členských štátoch a inšpekcie spoločenstva.
(2)
Na žiadosť slovinských orgánov a na základe inšpekcie spoločenstva je potrebné do zoznamu pridať ďalšiu hraničnú inšpekčnú stanicu v prístave Koper.
(3)
Na žiadosť lotyšských orgánov a na základe inšpekcie spoločenstva je potrebné do zoznamu pridať ďalšiu hraničnú inšpekčnú stanicu v Grebneve.
(4)
Rozhodnutie Komisie 2004/469/ES, ktorým sa mení a dopĺňa rozhodnutie 2001/881/ES, ktoré sa týka zoznamu hraničných inšpekčných staníc s ohľadom na pristúpenie Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, mylne vyňalo zo zoznamu pre Nemecko hraničnú inšpekčnú stanicu v Mníchove (München). Súčasné rozhodnutie ponúka príležitosť na opravu tejto podstatnej chyby.
(5)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
V prílohe k rozhodnutiu 2001/881/ES sa do zoznamu hraničných inšpekčných staníc pre Slovinsko pridá táto položka:
1
2
3
4
5
6
„Koper
2600399
P
HC, NHC-T(CH), NHC-NT“
Článok 2
V prílohe k rozhodnutiu 2001/881/ES sa do zoznamu hraničných inšpekčných staníc pre Lotyšsko pridá táto položka:
1
2
3
4
5
6
„Grebneva
2972199
R
HC-T, NHC-T(CH), NHC-NT“
Článok 3
V prílohe k rozhodnutiu 2001/881/ES sa do zoznamu hraničných inšpekčných staníc pre Nemecko pridá táto položka:
1
2
3
4
5
6
„München
0149699
A
HC(2), NHC(2)
O“
Článok 4
Toto rozhodnutie je adresované členským štátom.
V Bruseli 21. júna 2004